張沛樂

張沛樂，外號沙律、沙律醬，係香港模特兒，2016年參選ViuTV選美真人騷節目《美選D.n.A.》而開始出名，曾經係ViuTV藝員，而家係自由身。

簡歷
張沛樂細個嗰陣住鴨脷洲，中一至中三讀香港培英中學，之後喺2006年到2008年去紐西蘭Onehunga High School讀高中。2011年喺美國Benedictine College畢業，當時主修工商管理。佢曾經拍過天堂鳥嘅MV《What You Want》而開始出名，亦幫過NowTV拍聖誕節宣傳片。佢2016年參加viuTV嘅《美選D.n.A.》選美真人騷節目，雖然佢係其中一個熱門人選，不過最後大熱倒灶喺決賽八強止步。

張沛樂喺2018年7月拍住趙詠瑤出咗頭一本「旅遊書」《閨蜜遊記》。

2021年10月，張沛樂正式加盟ViuTV做合約女藝員，但喺2022年解約。

感情生活
張沛樂2016年中開始同香港電影演員林耀聲拍拖，2019年底分手。2020年底開始佢同Error成員吳保錡拍拖，喺2022年1月分手。

演出

電視節目
2016年：《美選D.n.A.》— 參賽者
2017年：《超低能特攻隊》— 第6-10集參賽者
2019年：《Good Night Show 發洩擂台》— 第33集參賽者
2019年：《晚吹—女學生·吹水班》— 第2集嘉賓
2020年：《點相 III 先機算》— 第13集嘉賓
2021年：《點擺》— 第14集嘉賓主持
2021年：《囝囝女女730》—主持
2021年：《今餐有料到》— 第111集嘉賓
2021年：《我不是廢老》—主持
2022年：《聲控鬥室》—第6-10集嘉賓

電視節目
2020年：《美少女日本民宿》— 主持
2020年：《嘻哈馬場》— 主持
2022年：《重新出發》— 主持
2022年：《Summer Girls 2022》— 導師

電視節目
2016年：《醫生與你》— 環節『零時間運動』嘅健康舞示範員

電視劇
2020年：《熟女強人》 飾 Jacky
2022年：《冥冥之中》 飾 美樂

網絡電視劇 
2018年：《蝕日風暴》 飾演 Jenny
2018年：《向西聞記》 飾演 Amy

電影 
2019年：《作家的謊言：筆忠誘罪》 飾演 護士
2019年：《催眠裁決》 飾演 女學生A
2021年：《感動她77次》 飾演 酒吧侍應
2021年：《我的印度男友》 
2021年：《＃PTGF出租女友》 飾演 沙律姐

網絡電影 
2020年：《最燃的拳頭》 飾演 性感女A
2021年：《重案行動之連環凶殺》 飾演 陳淑儀

電台節目 
2016年：香港商業電台《公子會》— 10月29號嘉賓

香港女模特兒
沛樂
香港培英中學舊生
美選D.n.A參賽者
前ViuTV女藝員